**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 26.07.2025, ora 08.00 – 27.07.2025, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 27.07.2025, ora 07.00**

**RÂURI**

Debitele au fost, în general staționare, exceptând râurile din bazinele hidrografice: Vișeu, Iza, Tur, Lăpuş, bazinele superioare ale Crasnei, Barcăului, Crişurilor, Timişului, Jiului, Bistriței, Sucevei, unde au fost în creștere datorită precipitațiilor prognozate și propagării, şi numai prin propagare pe cursurile inferioare ale Jiului şi Prutului.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mici (sub 30%) pe râurile din bazinele hidrografice: Lăpuș, Crasna, Barcău, Crișuri, Mureș, Bega Veche, Timiș, Moravița, Caraş, Nera, Cerna, Bârlad, pe afluenții din bazinul superior și mijlociu al Prutului, bazinul inferior al Jiului, unii afluenți din bazinele Oltului, Argeşului, Vedei și pe râurile din Dobrogea.

În interval au fost emise o **ATENȚIONARE HIDROLOGICĂ** şi o **AVERTIZARE HIDROLOGICĂ** pentru fenomene imediate.

Este în vigoare **ATENȚIONAREA HIDROLOGICĂ** nr. 59din 26.07.2025.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi, în creştere, ca urmare a precipitațiilor prognozate şi propagării, pe râurile din bazinele: Vişeu, Iza, Tur, Someş, Mureş, Bega, Timiş, Bârzava, Morzavița, Caraş, Nera, Cerna, Jiu, Bistrița, Moldova, Suceava şi bazinul superior şi mijlociu al Oltului.

Sunt posibile scurgeri pe versanți, torenți, pâraie și formare de viituri rapide pe unele râuri mici din zonele de munte, cu o probabilitate mai mare pe râurile din nordul țării, datorită precipitațiilor sub formă de aversă, mai însemnate cantitativ, prognozate.

Rămâne în vigoare **ATENȚIONAREA HIDROLOGICĂ** nr. 59din 26.07.2025 până la ora 12:00.

**DUNĂRE**

Debitul la intrarea în țară (secțiunea Baziaș) în intervalul 26 - 27.07.2025 a fost în scădere, având valoarea de 2600 m3/s, sub media multianuală a lunii iulie (5350 m3/s).

În aval de Porţile de Fier debitele au fost în scădere exceptând sectorul Bechet – Giurgiu unde vor fi în creştere.

Debitul la intrarea în țară (secțiunea Baziaș) va fi în staționar (2600 m3/s).

În aval de Porțile de Fier debitele vor fi în general în scădere exceptând sectorul Bechet – Călăraşi unde vor fi în creştere.

**2.** **Situația meteorologică în intervalul 26.07.2025, ora 09.00 – 27.07.2025, ora 06.00**

**ÎN ŢARĂ**

Valul de căldură s-a extins în aproape toată țara și a fost intens în sud, vest și parțial în centru. A fost caniculă și disconfort termic accentuat, cu indice temperatură-umezeală (ITU) ce a atins și depășit pragul critic de 80 de unități în Banat, Crișana, Maramureș, Oltenia, Muntenia, Dobrogea, precum și în cea mai mare parte a Moldovei și a Transilvaniei. Temperaturile maxime s-au situat între 29 de grade la Constanța-dig și Gura Portiței și 43 de grade la Calafat și Băilești. După orele amiezii, gradul de instabilitate atmosferică a fost în creștere la început în sud-vest, apoi în vestul, centrul și nordul teritoriului. Aceasta s-a manifestat prin intensificări de scurtă durată ale vântului, cu rafale în general de 50...90 km/h (cel mai mult 104 km/h la Gurahonț) și vijelii (pe alocuri puternice) confirmate din rețeaua meteo pe raza localităților Oravița, Calafat, Timișoara, Drobeta-Turnu Severin, Gurahonț, Târgu Jiu, Chișineu Criș, Holod, Sebeș, Polovragi, Petroșani, Râmnicu Vâlcea și Joseni, averse torențiale cu cantități ce au depășit local 15 l/mp și pe areale mici 30...40 l/mp, frecvente descărcări electrice și grindină consemnată din surse externe în județele Sibiu și Neamț. În restul timpului și al teritoriului cerul a fost mai mult senin. La ora 06 se înregistrau valori termice cuprinse între 15 grade la Întorsura Buzăului și 27 de grade la Mahmudia. Observație: de ieri dimineață, de la ora 6, au fost în vigoare 12 mesaje pentru fenomene meteorologice periculoase imediate:- 2 avertizări cod roșu, una emisă de către SRPV Timișoara și una de către SRPV Sibiu- 6 avertizări cod portocaliu, dintre care 4 emise de către SRPV Bacău, una de către SRPV Craiova și una de către SRPV Sibiu- 4 atenționări cod galben, 2 emise de către SRPV Sibiu și două de către SRPV Timișoara.

**LA BUCUREŞTI**

Valul de căldură a continuat să se intensifice, disconfortul termic a fost deosebit de accentuat, iar indicele temperatură-umezeală (ITU) s-a situat peste pragul critic de 80 de unități în mare parte a zilei. Cerul a fost mai mult senin și vântul a suflat slab până la moderat. Temperatura maximă a fost de 40 de grade la Afumați și Băneasa și 42 de grade la Filaret, iar la ora 06 se înregistrau 20 de grade la stația meteo Băneasa, 21 de grade la Afumați și 22 de grade la Filaret.

**3. Prognoza meteorologică în intervalul 27.07.2025, ora 09.00 – 28.07.2025, ora 09.00**

**ÎN ŢARĂ**

Valul de căldură va persista în Muntenia, în cea mai mare parte a Olteniei, Dobrogei și Moldovei, precum și în sud estul Transilvaniei, unde va fi caniculă și se va menține disconfort termic accentuat, cu indice temperatură umezeală (ITU) peste pragul critic de 80 de unități; temperaturile maxime se vor încadra între 33 și 41 de grade. În restul teritoriului, valorile termice vor scădea semnificativ și se vor apropia de normele perioadei, cu maxime termice de 25...33 de grade. Cerul va fi variabil, cu înnorări temporar accentuate, averse și descărcări electrice în vestul, centrul și nordul țării și doar izolat, în special seara și noaptea, în rest. Pe arii restrânse vor fi cantități de apă de peste 20...30 l/mp, precum și vijelii și căderi de grindină. Vântul va avea intensificări la munte, dar local și în celelalte zone cu viteze în general de 50...70 km/h. Minimele termice vor fi cuprinse în marea lor majoritate între 14 și 22 de grade, cu valori ce nu vor coborî sub 20 de grade în est și sud-est unde vor caracteriza din nou o noapte tropicală.

**LA BUCUREŞTI**

Valul de căldură intens va persista; va fi caniculă, cu o temperatură maximă în jurul a 40 de grade și prin urmare disconfort termic accentuat, cu indice temperatură-umezeală (ITU) peste pragul critic de 80 de unități. Cerul va fi variabil, cu înnorări în a doua parte a nopții, iar vântul va sufla în general moderat. Va urma încă o noapte tropicală, cu minima termică de 20...22 de grade.

1. ***CALITATEA APELOR***

***Sistemul de Gospodărire a Apelor Gorj din cadrul Administrației Naționale Apele Române*** informează despre producerea, în data de 26.07.2025, ora 19.41, unei poluari accidentale a apei (aspect de apa tulbure) raului Jales-pod (zona Zavoi), sat Stroiesti, comuna Arcani, judetul Gorj. O echipa operativă din cadrul S.G.A Gorj s-a deplasat pe teren la fața locului pentru a preleva probe de apă și pentru a constata o posibilă poluare. L-a inspectia vizuala nu s-au observat observă irizații sau alte substanțe pe suprafața apei râului Jaleș. Au fost recoltate probe de apă în secțiunile indicate de către sesizantă: 1.Râul Jaleș-amonte zona pod (zăvoi) cca. 10 m și 2.Râul Jaleș- zona Pistol. Nu s-a constatat mortalitate piscicolă și nici modificări vizibile ale cursului de apă (râu Jaleș). În funcție de rezultatele încercărilor de laborator, se vor lua măsurile care se impun, din punct de vedere al gospodăririi apelor. Se va continua monitorizarea cursului de apă prin personalul S.G.A Gorj.

***Administrația Națională Apele Române*** revine cu informații despre monitorizarea calitativă a cursurilor de apă: Corund, Târnava Mică, Târnava Mare și Mureș, mentionand faptul ca incepând cu data de 23.07.2025 au fost monitorizate, o dată pe zi (la ora 6:00), un număr de 16 secțiuni, amplasate pe 4 râuri: r. Corund (2 secțiuni), r. Târnava Mică (6 secțiuni), r. Târnava Mare (o secțiune) și r. Mureș (7 secțiuni); cu o frecvență de două ori pe zi (la ora 6:00 și la ora 18:00) un număr de 8 secțiuni (dintre cele 16 secțiuni), amplasate pe 4 râuri: r. Corund (o secțiune), r. Târnava Mică (5 secțiuni), r. Târnava Mare (o secțiune) și r. Mureș (o secțiune) și o dată pe săptămână pentru o secțiune r. T-va Mică- amonte localitatea Praid (priza).

**Râul Corund:** Concentrația clorurilor, pe probele de apă prelevate în secțiunea amonte de confluența cu r.Tva Mică, în data de 26.07 ora 06:00 a crescut cu 603 mg/l față de 2641 mg/l înregistrată în data de 25.07. ora 18:00. Conform măsurătorilor cu frecvență orară, in-situ, în ultimele 24 ore, conductivitatea în secținea r. Corund amonte confl r. Tva Mică, a variat între 5830 μS/cm și 11880 μS/cm.

**Calitatea râului Târnava Mică** este, este, în continuare, influențată de aportul r. Corund. În data de 26.07.2025 ora 06:00, în secțiunea Târnăveni priză, concentrația clorurilor a înregistrat o creștere de 9 mg/l față de valoarea de 237 mg/l înregistrată în data de 25.07 ora 18:00. În secțiunea r. T-va Mică în loc. Praid amonte confluentă cu r. Corund, începând cu 25.07 ora 18.00 s-au înregistrat valori mai mari ale conductivității și ale concentrațiilor de cloruri față de valorile înregistrate de la declanșarea evenimentului de calitate. Conform măsurătorilor cu frecvență orară, in -situ, în ultimele 24 ore, conductivitatea în secțiunea Tva Mică aval loc Praid, a variat între 2719 μS/cm și 5670 μS/cm.

**Râul Târnava Mare - secțiunea Mihalț:** Conform analizelor efectuate pe probele de apă prelevate, realizate în intervalul 25.07 ora 06:00 - 26.07 ora 06:00, la indicatorul cloruri, s-au înregistrat variații mici, de la o prelevare la alta. Concentrația clorurilor în data de 26/07/06:00 a scăzut cu 72 mg/l față de 181 mg/l înregistrată în 25/07/18:00. În lunile iulie, din perioada 2022-2024, în secțiunea Mihalț, la indicatorul conductivitate s-au înregistrat valori cuprinse între 757,0 μS/cm și 1455 μS/cm, conform monitorizării planificate în Manualul de Operare al Sistemului de Monitoring la nivelul Bazinului Hidrografic Mureş, valori relativ comparabile cu cele înregistrate în această perioadă. Conform măsurătorilor cu frecvență orară, in situ, în ultimele 24 ore, conductivitatea a variat între 1018 μS/cm și 1127 μS/cm*.*

**Râul Mureș:** Conform analizelor efectuate pe probele de apă prelevate, realizate în intervalul 25.07 - 26.07, la indicatorul cloruri, pe râul Mureș s-au înregistrat variații mici, de la o prelevare la alta, în toate cele 7 secțiuni monitorizate. În data de 26.07.2025 ora 06:00, în secțiunea Nădlac, concentrația clorurilor a crescut cu 5,7 mg/l față de 62,9 mg/l înregistrată în 25/07/06:00. În lunile iulie, din perioada 2022-2024, în secțiunea Nădlac, la indicatorul cloruri s-au înregisrat valori cuprinse între 28,0 mg/l și 43,8 mg/l, conform monitorizării planificate în Manualul de Operare al Sistemului de Monitoring la nivelul Bazinului Hidrografic Mureş, valori relativ comparabile cu cele înregistrate în această perioadă. Ca urmare a măsurătorilor cu frecvență orară, in - situ, în ultimele 24 ore, conductivitatea pe râul Mureș în secțiunea Nădlac a variat între 480 μS/cm și 532 μS/cm*.*

1. ***ALIMENTĂRI CU APĂ***

***Administratia Bazinala de Apă Prut-Bârlad***

**Judetul Vaslui:** Se aplica, incepand cu 01.07.2025, prevederile „Planului de restrictii si folosire a apei in perioade deficitare”, treapta a I, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești.

***Administratia Bazinala de Apă Jiu***

**Judetul Hunedoara:** Pentru aducțiunea Priza Buta, Ac. Valea de Pești-Jiul de Vest, la circa 30 km de municipiul Petroșani, sunt în desfășurare lucrări conexe. Conducta Buta- Baraj, funcționează în probe tehnologice, începând cu data de 05.01.2025, până la finalizarea lucrărilor.

***Administratia Bazinala de Apă Buzău-Ialomița***

Se aplica prevederile „Planului de restrictii si folosire a apei in perioade deficitare pentru urmatoarele sectoare:

* Treapta III de restrictii pentru sectorul 4 Braila-Galati.
* Treapta III de restrictii pentru sectorul 5.2 Dunare Brat Macin.
* Treapta I de restrictii pentru sectorul 6 Chiciu - Vadu-Oii (amonte Chiciu).
* Treapta III de restrictii pentru sectorul 6.1 Chiciu - Vadu-Oii.
* Faza de atentionare/avertizare pentru sectorul 5.1 Vadu-Oii – Braila.
* Faza de atentionare/avertizare pentru sectorul 1 Râul Buzău, între varsare si p.h. Banița.
* Faza de atentionare/avertizare pentru sectorul 2 Râul Buzau, între ph Banița si ph Măgura.

***Administratia Bazinala de Apă Dobrogea-Litoral***

Din cauza scăderii nivelului și a debitului fluviului Dunărea pe **sectorul Chiciu – Cernavodă – Hârșova**, precum și tendința de scădere în următoarea perioadă, **va începe aplicarea prevederilor *Planului de restricții și folosire a apelor în perioadele deficitare pentru B.H. Dunăre 2021-2025.*** În acest sens, va fi instituită **faza de atenționare/avertizare** la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

* + în scop potabil: **S.C. R.A.J.A. S.A. Constanța – Sursa de apă potabilă Cernavodă;**
  + transport: **C.N. A.C.N. Agigea cu alimentare apă din Dunăre;**
  + industrie**: S.C. Sârme și Cabluri S.A. Hârșova;**
  + irigații: **Ag. A.N.I.F. Filiala Îmbunătățiri Funciare Constanța; O.U.A.I. Ostrov-Babușa** și **O.U.A.I. Ostrov-Regie;**
  + piscicultură: **SC Aquarom Elite Distribution Buc.–Am. pisc. Oltina** și **SC Danubiu Elite Buc. –Am. pisc. Dunăreni.**

**De asemenea, se trece la încetarea aplicării treptei 1 de restricții, la S.N.N. C.N.E. Cernavodă, și revenirea la faza de avertizare/atenționare**.

Din cauza scăderii semnificative în ultima perioadă a nivelului, respectiv a debitului **fluviului Dunărea – Braț Tulcea și Braț Sulina, pe sectorul Tulcea – Partizani - Maliuc – Crișan - Sulina**, precum și tendința de scădere pentru următoarea perioadă, se vor aplica **prevederile *Planului de restricții și folosire a apelor în perioadele deficitare pentru B.H. Dunăre 2021-2025***. În acest sens, se instituie **faza de atenționare/avertizare** la folosințele care se alimentează cu apa din Dunăre, **pe sectorul Tulcea – Partizani - Maliuc – Crișan - Sulina**, respectiv:

* în scop potabil: S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA – P.L. Crișan - P.L. Mila 23, S.C. Aquaserv SA Tulcea - P.L.Sulina;
* industrie: S.C. Alum SA Tulcea;
* irigații:SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL;
* piscicultură: SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.

Din cauza scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe **sectorul Dăeni – Măcin – Smârdan – Grindu - Chilia Veche**, precum și tendința de scădere pentru următoarea perioadă, **va continua aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025**. În acest sens, se instituie **aplicarea treptelor 1, 2** și **3 de restricții** la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv:

* + în scop potabil: S.A.A.C. Dăeni, Comuna Smârdan, SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche;
  + irigații:SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin, A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche).

Din cauza scăderii semnificative în ultima perioadă a nivelului, respectiv a debitului **fluviului Dunărea, pe Subsectorul 1.3 Dunăre - Braț Sfântu Gheorghe (Nufăru – Mahmudia – Murighiol - Sfântu Gheorghe**, precum și tendința de scădere pentru următoarea perioadă, se vor **aplica prevederile *Planului de restricții și folosire a apelor în perioadele deficitare pentru B.H. Dunăre 2021-2025.*** În acest sens, se instituie **faza de atenționare/avertizare** la folosințele care se alimentează cu apă din Dunăre, **pe sectorul Nufăru – Mahmudia – Murighiol - Sfântu Gheorghe**, respectiv:

* + în scop potabil: SC Aquaserv SA - P.L. Mahmudia, SC Uzina de Apa Sf. Gheorghe;
  + irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;
  + piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Comisariatul Județean Constanța din cadrul Gărzii Naționale de Mediu*** informează despre producerea, în data de 27.07.2025, ora 20.42 unui incendiu care a afectat cca 2 ha vegetatie uscata si deseuri pe raza localității Castelu, judetul Constanta. Nu se cunosc cauzele declansatoare. ISU Dobrogea a intervenit cu 3 echipaje de pompieri pentru stingerea incendiului. Pe amplasament sunt cantitati mari de deseuri in amestec cu vegetatie uscata. Incendiul se manifesta in mai multe focare cu flacara deschisa si degajare mare de fum in atmosfera.

***Direcția Județeană de Mediu Dâmbovița din cadrul A.N.M.A.P.*** informează telefonic depre producerea, în data de 26.07.2025, ora 13.08, unui incendiu de vegetatie uscata, miriste si culturi de cereale pe raza comunei Tartasesti, sat Baldana, județul Dâmbovița cu focare multiple, pe o suprafat de circa 30 de ha. S-a transmis mesaj RO-Alert din cauza degajarilor mari de fum. ISU DB intervine pentru lichidarea incendiului. Nu s-au raportat victime. Nu se cunosc cauzele declanșatoare.

***Direcția Județeană de Mediu Dâmbovița din cadrul A.N.M.A.P.*** informează telefonic depre producerea, în data de 26.07.2025, ora 21.08, unui incendiu in desfasurare, in municipiul Targoviste, cartier Romlux, județul Dâmbovița Ard aproximativ 500 kg de deseuri menajere depozitate ilegal. ISU DB intervine pentru lichidarea incendiului. Nu s-au raportat victime. Nu se cunosc cauzele declanșatoare.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE ȘI DIGITALIZARE**